អ្នកធ្វើ​ខ្លែង​១០៧​នាក់​ចូលរួម​ការ​ប្រកួត​បង្ហោះខ្លែង​ប្រចាំឆ្នាំ​លើកទី​២៣​នៅ​ខេត្ត​កោះកុង​
ការ​ឲ្យ​ពិន្ទុ​ខ្លែង​គឺ​យោង​តាម​កត្តា​​សម្រស់​ កម្ពស់​ហោះ ​លំនឹង និង​សំឡេង។​ 
អ្នកលេងភ្លេងខ្លែងនៅកម្ពុជាជួបជុំគ្នានៅខេត្តកោះកុងកាលីថ្ងៃពុធ ដើម្បីប្រកួតការបង្ហោះខ្លែងប្រចាំឆ្នាំលើកទី២៣ ដែលមានខ្លែងគ្រប់ពណ៌ គ្រប់ខ្នាតនិងគ្រប់ប្រភេទ។ ការប្រកួតខ្លែងនៅឆ្នាំនេះរៀបចំដោយក្រសូងវប្បធម៌និងវិចិត្រសិល្បៈដោយមានអ្នកចូលរួមប្រកួត១០៧នាក់មកពីខេត្តចំនួន២៣នៃ២៥ខេត្តក្រុង។ ពិធីនេះមានគោលបំណងអភិរក្សប្រពៃណីសន្តិភាពនៅកម្ពុជា បង្ហៀនរបៀបធ្វើខ្លែងពីមួយជំនាន់ទៅមួយជំនាន់។ ការឲ្យពិន្ទុខ្លែងគឺយោងតាមកត្តាសម្រស់ កម្ពស់ហោះ លំនឹង និងសំឡេង។ ជ័យលាភីនៅឆ្នាំនេះគឺលោកខាន់ ចេន អាយុ៦៤មកពីខេត្តតាកែវ។ លោកធ្វើខ្លែងដោយមាននិមិត្តសញ្ញាខេត្តតាកែវនិងរចនាបថតំណាងឲ្យអង្គនីតិបញ្ញត្តិ នីតិប្រតិបត្តិនិងតុលាការ។ លោកចេននិងក្រុមលោកទទួលបានមេដាយ សញ្ញាប័ត្រនិងប្រាក់រង្វាន់៥០ម៉ឺនរៀល។ ប្រណៃពីបង្ហោះខ្លែងឯកខ្មែរមានយូរយារណាស់មក ហើយ ហើយធ្វើនៅពេលក្រោយច្រូតកាត់ ពេលមេឃស្រឡះ។ ខ្លែងខ្មែរមានចំណាស់៤០០ឆ្នាំមុនគ្រឹះសករាជ។ ដូចប្រពៃណីខ្មែរផ្សេងទៀតដែរ របបខ្មែរក្រហមពីឆ្នាំ១៩៧៥-១៩៧៩ ហាមប្រាមការបង្ហោះខ្លែង។ ពិធីបង្ហោះខ្លែងទើបមានសកម្មភាពឡើងវិញនៅទសវត្សរ៍១៩៩០។ ខ្លែងឯកខ្មែរមានសកម្មភាពឡើងវិញសន្សឹមៗ៕